Olaf Suuder

Olaf Suuder (5. juuli 1972 – 6. juuni 2023) oli eesti tele- ja raadioajakirjanik ning autosportlane.Betty-Ester Väljaots. Kihuta nüüd tähtede poole, Olaf, nii et maa must! Meie täname! Postimees.ee, 08.06.2023.

Haridus ja töö
Olaf Suuder lõpetas Tartu Miina Härma Gümnaasiumi. Aastatel 1990–1994 õppis ta Tartu Ülikooli arstiteaduskonnas ravi erialal.Olaf Suuder. Haigus ei ole kellegi süü. Kuukiri 60+, detsember 2014. 

Ülikooliõpingute kõrvalt ja pärast seda töötas ta Tartu Ülikooli Kliinikumis (1990–1994, sanitar ja õde), Q Raadios (1993–1994, saatejuht, toimetaja ja peatoimetaja) ja nädalalehes Liivimaa Kroonika (peatoimetaja). 

Töö Kuku Raadios ja Eesti Televisioonis
Kuku Raadios töötas Olaf Suuder mitmel perioodil (1995–1999, 2004–2011 ja 2015–2019) reporteri, toimetaja ja saatejuhi ning hommikuprogrammi juhina, kuid mitte koosseisulise ajakirjanikuna, vaid enamasti ikka põhitööks oleva televisioonitöö kõrvalt.Olaf Suuder: Kuku oli minust ja mina Kukust väsinud Õhtuleht.ee, 03.09.2011.  Olaf Suuderi elulugu andmebaasis Telekraat. Vaadatud 06.06.2023.

Eesti Televisioonis (1995–1999) oli ta saadete "Avatud toimik", "Otseliin" ja "Liikluspeegel" ning mitme ühiskonnasaate saatejuht.

Töö Kanal 2 saatejuhina
1999. aastast juhtis Suuder telekanalis Kanal 2 saadet "Päevapeegel", siis saateid "Vastasseis" ja "Presidenditurniir" ning aastatel 2001–2004 uudistesaadet "Uued uudised" (teine saatejuht oli Urve Tiidus).  Ülo Toomsalu. Urve Tiidus ja Olaf Suuder juhivad Kanal 2 uudistesaadet Äripäev.ee, 28.08.2001.

Aastatel 2004–2023 töötas Suuder Kanal 2 uudistesaate "Reporter" saatejuhina (teine saatejuht oli algusest peale kuni 2019. aastani Tanel Talve). Olaf Suuderi firmamärgiks olid iga saate lõpetamisel sõnad: "Mina tänan!"Liisa Mugra, Anna-Maria Veidemann-Makko, Geidi Raud.
Uudisteankur Olaf Suuder suri terviserikke tagajärjel. Kolleeg: "Ääretult kurb, et enam ei kuule legendaarset "Reporteri" lõppu "mina tänan". Nüüd täname teda." Õhtuleht.ee, 06.06.2023.

Ajakirja Nädal küsitlusel, kus osales üle 2800 inimese, valiti Suuder 2007. aastal parimaks uudiste edastajaks televisioonis."Kes? Mis? Kus?" 2008, lk 430. 

Tegevus näitlejana
Kui juba koolipõlves meeldis Olaf Suuderile Artur Alliksaare luulet deklameeridaUrmas Vahe. Olaf Suuder õmbles kinni iseenda haava: "Torgata nõel ja niit läbi naha – selles pole ju midagi hirmsat!" Õhtuleht.ee, 23.01.2013. ja rahvateatris kaasa lüüaValle-Sten Maiste. SL-i telekavas Eeter: Olaf Suuder — medõest saatejuht Õhtuleht.ee, 30.04.1999., siis tänu televisioonitööle sattus ta näitlema mitmesse telesarja. Nii mängis ta kriminaalsarjas "Kelgukoerad" (2007–2012) kriminaalpatoloog RopsiOlaf Suuder Eesti Filmi Andmebaasis. Vaadatud 06.06.2023., draamasarjas "Pilvede all" (2014) diktorit ja tegi juhurolle Kanal 2 lavastusliku sarja "Saladused" (2008–2011) saadetes.Täna “Saladustes” – Olaf Suuder mängib armunäljas ülemust! Good News, 18.11.2013. Aastatel 2013–2014 juhtis ta Kanal 2-s rohkete lavastuslike elementidega tervisesaadet "Tohter Olaf"."Tohter Olaf" Kanal 2 kodulehel. Vaadatud 06.06.2023.

Sport
Olaf Suuder kuulus autorallis Eesti absoluutseks meistriks (2010) tulnud meeskonda, kus oli koos Urmas Roosimaaga Margus Remmaku kaardilugeja.Rallikirega reporter Olaf Suuder on autoralli absoluutne meister. Video YouTube'is.

Esimese stardi tegi Suuder 1997. aastal Saaremaa rallil ja viimasel ametlikul võistlusel startis ta 2017. aasta Harju rallil.

Ralliportaali ewrc-results.com andmetel tegi Suuder kaardilugejana 54 starti ning võitis koos Margus Remmakuga 2008. aasta Mulgi ralli.Christopher Krutto. Varalahkunud teleajakirjanik Olaf Suuder oli Eesti rallimeister Postimees Sport, 06.06.2023.

Teosed
 Iga-aastane ülevaade "Ralliaasta" (2003–2012). Koostajad/autorid Erki Berends, Indrek Ilomets ja Olaf Suuder. Kirjastus Aasta Raamat.

Lisaks aitas ta koostada raamatusarja "Eesti autoralli ajalugu" (kaks osa ilmunud 2022) raamatuid.

 Isiklikku 
Tema isa oli kopsuarst Hillar Imelik (1951–2008) ning vanaisa spordifüsioloog ja kirjamees Olaf Imelik.Martin Pau, Risto Berendson. Arsti viis mõrvani kannatuse katkemine Postimees.ee, 14.11.2008.Olaf Suuderi vanaisa ehitas maja alla tunnelid Kanal 2 / Reporter, 22.10.2014. Tema ema oli eripedagoog ja logopeed Mai Suuder (1947–2019), kes oli spetsialiseerunud autismispektri häirega laste ning nende vanemate ja õpetajate abistamisele.Helen Eelrand. Autistlike laste haridusele tee rajaja. 71-aastaselt lahkus eripedagoog Mai Suuder Eesti Päevaleht, 25.01.2019.Anneli Aasmäe. Mai ja Olaf Suuder. Ajakiri Tiiu, nr 5 / aprill 2012, lk 16-17.

Meditsiini õppinud Olaf Suuder huvitus nõelravist ja leevendas seda praktiseerides vahel lähedaste tervisevaevusi.Kairit Tsäro-Mirme. Olaf Suuder: kui ongi elus midagi luhtunud, ei tähenda see, et kõik on nässu läinud Kroonika/Delfi, 06.06.2023.

Olaf Suuderi üks lähedasi sõpru oli meelelahutajast raadiokolleeg Gaute Kivistik; koos õppisid nad madrusteks (2017)Pildid: armastatud saatejuhtidest Rohke Debelak ja Olaf Suuder said läbi raskuste merekarud Postimees/Elu24, 22.02.2017. ja väikelaevajuhtideks (2018)Kaptenid Tutvustus kodulehel Hilara.net. Vaadatud 06.06.2023. ning ostsid koos kolmanda kompanjoni Reedik Rööpsoniga 2019. aastal 35-kohalise mootorlaeva, millega korraldasid lõbusõite Emajõel ja Peipsi järvel.Rikkurite värk! Olaf Suuder ja Gaute Kivistik ostsid laeva Kroonika/Delfi, 10.05.2019. 

Suuder suri ootamatu terviserikke tagajärjel.Chrislin Metsanurm. Jüri Pihel: kui keegi on üldse Kanal 2 nägu, siis oli seda Olaf Postimees/Elu24. 06.06.2023.

 Viited 

Kategooria:Eesti saatejuhid
Kategooria:Eesti teleajakirjanikud
Kategooria:Eesti raadioajakirjanikud
Kategooria:Eesti kaardilugejad
Kategooria:Miina Härma Gümnaasiumi vilistlased
Kategooria:Rannu kalmistule maetud
Kategooria:Sündinud 1972
Kategooria:Surnud 2023